# Maria Mercè Cuartiella i Todolí

Maria Mercè Cuartiella i Todolí (Barcelona, 15 d'agost de 1964) és una escriptora i dramaturga catalana, resident a Figueres.

## Biografia

És llicenciada en filologia per la Universitat de Barcelona i ha desenvolupat la seva tasca professional en el camp de la gestió cultural. Actualment forma part de l'equip editorial de Brau Edicions, de Figueres.
Ha col·laborat habitualment en premsa i revistes especialitzades, com ara a Encesa, on participa des de 2013. o al Diari de Girona, on des de l'any 2000 fins al 2005 va elaborar articles quinzenals d'opinió. També ha estat guionista i presentadora televisiva o moderadora en debats culturals. Fins a l'any 2009 fou conductora i guionista a Canal Nord del programa setmanal d'entrevistes ISBN, que analitzava l'actualitat literària del país i per on van passar tot un seguit d'autors significatius de les lletres catalanes.
Ha publicat estudis diversos com ara “Una aproximació a l'obra teatral”, dins Carles Fages de Climent (1902-1968), Poètica i mítica de l'Empordà, o "10 anys amb l'Orquestra de Cambra de l'Empordà". També alguns contes curts i ha estrenat i publicat peces teatrals, com “Enterra’m a Pequin”, guanyadora del I Premi Carlota de Mena (2005) estrenada a Barcelona el 2007. També "En trànsit", que va ser seleccionada com a representant de l'estat espanyol per a participar en el World Youth Theatre 2000 de Londres i que fou publicada al número 8 de la revista Escena.
És autora de sis novel·les publicades: de la novel·la Cuando las cosas van mal (Premio de novela corta Ciudad de La Laguna 1999; coautora de Capitán Verne (Sirpus, 2005), juntament amb Joan Manuel Soldevilla. L'any 2012, va publicar la novel·la Germans, gairebé bessons (Brau Edicions), guardonada amb el Premi Llibreter de narrativa, i l'any 2014 publica L'afer marsellès (Amsterdam llibres). A la Nit de Santa Llúcia 2014, va ser reconeguda amb el Premi Mercè Rodoreda de contes i narracions pel seu recull Gent que tu coneixes."Els relats són difícils d'escriure, són peces molt elaborades i poc reconegudes molts cops" explica Cuartiella.

## Premis i reconeixements

* Premi de novel·la curta Ciudad de La Laguna, 1999
* Premi Carlota de Mena, 2005
* Premi Llibreter de narrativa, 2012
* Premi Mercè Rodoreda de contes i narracions, 2014

## Obra
### Narrativa

* Els gegants del Mesozoic. Dinosaures a Catalunya (2021)
* Un Món sense l'Oriol Gante (2021)
* La font i els dies (2020)
* Flor salvatge (2018)
* Gent que tu coneixes (2015)
* L'afer marsellès (2014).
* Germans, gairebé bessons (2012).
* Capitán Verne (2005 coautora amb Joan Manel Soldevilla)
* Cuando las cosas van mal (1999)

### Teatre

* Enterra'm a Pequín (2006)

## Referències

* ↑ «M. Mercè Cuartiella: "Les coses que ens passen, passen dins les nostres ments"». Diari Ara, 25-06-2012. ISSN: 2014-010X [Consulta: maig 2013].
* ↑ Padrosa Gorgot, Inés. «Comellas Vila-Puig, Anna». A: Diccionari Biogràfic de l'Alt Empordà. Diputació de Girona, 2009, p. 226-227. ISBN 978-84-96747-54-8 [Consulta: 31 octubre 2019].
* ↑ «“Les relacions humanes són molt complicades”». Dominical del Diari de Girona, 08-07-2012. [Consulta: 6 juliol 2016].
* ↑ «ISBN, una proposta televisiva cultural empordanesa». Annals Empordanesos. [Consulta: 5 juliol 2016].
* ↑ «Enterra'm a Pequín, I Premi de Teatre Carlota de Mena». Cossetània Edicions, 2012. [Consulta: 5 juliol 2016].
* ↑ «Zanni Teatre presenta a Figueres la seva darrera producció, «En Trànsit»». El Punt, 29-09-2000.
* ↑ «Revista Escena». Lletres Catalanes. [Consulta: 5 juliol 2016].
* ↑ «Maria Mercè Cuartiella guanya el premi Llibreter 2012». Diari ARA, 26-06-2012. [Consulta: 5 juliol 2016].
* ↑ «Cuartiella: «El que senten els meus personatges és el que sentim tots»». Cristina Vilà pel Setmanari de l'Alt Empordà, 27-02-2015. [Consulta: 28 febrer 2015].
* ↑ «[http://hemeroteca.lavanguardia.com/preview/2000/01/31/pagina-4/34046650/pdf.html?search=cuartiella Cuartiella gana un premio literario]». La Vanguardia, 31-01-2000.
* ↑ «La figuerenca Mercè Cuartiella guanya el premi literari Ciudad de La Laguna». El Punt, 27-01-2000.
* ↑ «L'escriptora M. Mercè Cuartiella guanya un dels premis literaris de Tortosa». Diari de Girona, 21-05-2006.
* ↑ «Maria Mercè Cuartiella i Gerbrand Bakker guanyen el Premi Llibreter». La Xarxa, 25-05-2012.
* ↑ «Un guardó des de tots els costats». La Vanguardia, 23-12-2014.
* ↑ Cuartiella Todolí, Maria Mercè. Els gegants del Mesozoic. Dinosaures a Catalunya. Figueres: Brau, 2021, p. 24. ISBN 978-84-18096-23-5.
* ↑ Cuartiella, Maria Mercè. Un Món sense l'Oriol Gante. Barcelona: Rosa dels vents, 2021, p. 205. ISBN 9788418033094.
* ↑ Bonell, Xevi. «El Balcó: ‘La font i els dies'». Hora Nova. Periòdic Independent de l'Alt Empordà, 17-03-2020. [Consulta: 2 abril 2020].
* ↑ Cuartiella, M.Mercè. Flor salvatge. Barcelona: Empúries, 2018, p. 329. ISBN 9788417016395.
* ↑ Cuartiella Todolí, M.Mercè. Gent que tu coneixes. Barcelona: Proa, 2015, p. 224. ISBN 9788475885513.
* ↑ Cuartiella Todolí, M.Mercè. L'afer marsellès. Barcelona: Ara Llibres, 2014, p. 292. ISBN 9788415645375. Arxivat 2016-08-22 a Wayback Machine.
* ↑ Cuartiella Todolí, M.Mercè. Germans, gairebé bessons. Figueres: Brau Edicions, p. 184. ISBN 9788415645375.
* ↑ Cuartiella Todolí, M.Mercè. Capitán Verne (en castellà). Girona: Sirpus Editorial, 2005, p. 192. ISBN 84-96483-00-2.
* ↑ Cuartiella Todolí, M.Mercè. Cuando las cosas van mal (en castellà), 1999. ISBN 84-88919-54-9.
* ↑ Cuartiella, M. Mercè. Enterra'm a Pequín. Valls: Cossetània, 2006, p. 79. ISBN 8497912306.

## Enllaços externs

* Blog de l'autora.
* Portal de les Lletres Catalanes